Asi by sme krivdili covidovému automatu, keby sme ho prezentovali ako kultúrny šok bežný po návratoch z teplých krajín.
Ak teda nie šok – aj keď čašník s aplikáciou na kontrolu telefónov je bizarný dosť –, tak určite priehľadný alibizmus vládno-epidemiologickej koalície, ktorá sa tak pokakala z antivaxerskej verejnosti, že lustrácie zaočkovanosti delegovala na personál pohostinských zariadení.
Tie na starosť o verejné zdravie nemajú ani vzdelanie, ani kompetenciu a ani motiváciu. Motiváciu preto, lebo po prvé aj nevakcinovaný hosť nesie akýsi príjem, čo po jesenno-zimnom pôste celej gastroobce nie je zanedbateľné.